Bendera dan jata Negeri Sembilan

Laman Ini Mengenai Bendera dan Jata Negeri Sembilan sahaja, dan Negeri Sembilan atau juga dikenali sebagai Negeri Sembilan Darul Khusus merupakan salah satu daripada negeri-negeri yang membentuk Malaysia. Ia terletak di tengah-tengah Semenanjung Malaysia di pantai barat dan bersempadan dengan negeri Selangor, Melaka, Johor dan Pahang. Negeri Sembilan merupakan sebuah negeri yang kaya dengan adatnya.

Bendera Negeri Sembilan

Warna kuning pada bendera membawa maksud D.Y.M.M. Raja. Bahagian tiga segi yang berwarna merah bermakna rakyat, sementara bahagian tiga segi yang berwarna hitam maksudnya Datuk-datuk Undang bagi Luak-luak yang menjadi bahagian-bahagian negeri ini. Apa yang menariknya warna-warna pada bendera Negeri Sembilan juga mempunyai persamaan dengan warna pada 'Marawa', iaitu bendera tradisi masyarakat Minangkabau di Sumatera Barat, Indonesia.

Bendera Bandar dan Luak

Jata Negeri Sembilan

Jata negerii terdiri daripada dua bahagian jata didasarkan unsur Barat - khususnya unsur Perancis lama. 

 Perisai jata (escutcheon)
 Warna-warna merah hitam dan kuning diambil daripada panji tradisi Minangkabau masing-masing dibahagikan serong atas kiri ke bawah kanan; warna-warna ini pula diberikan perlambangan khusus:.
 Warna merah dalam perisai menunjukkan hubungan-hubungan pada masa lalu dengan British.
 Warna hitam maknanya Datuk-Datuk Undang
 Warna kuning maknanya Yang di-Pertuan Besar
 Sembilan tangkai padi di dalam perisai dihimpunkan dalam suatu gulungan bertulis nama "Negeri Sembilan" dalam tulisan Jawi (نڬري سمبيلن) dan suatu bintang pecah sembilan di bawahnya. Tangkai-tangkai padi ini maksudnya sembilan buah negeri dalam Gabungan Negeri Sembilan yang lama: Jelai (Inas), Jelebu, Johol, Kelang, Naning, Rembau, Segamat dan Pasir Besar, Sungei Ujong serta Ulu Pahang. Bitang pecah sembilan pula melambangkan perpaduan semua negeri-negeri dalam gabungan lama.

 Jambul jata (crest)

 Di atas perisai jata ialah pedang dan sarungannya bersilang tanda keadilan, di tengah-tengah pula ialah suatu cokmar bernama "Changgai Putri" tanda kebesaran Yang di-Pertuan Besar, sepertimana yang dicatakan dalam dokumen rasmi negeri sejak 1948.

Jata Versi Lain

Lihat Juga
  Berkatlah Yang DiPertuan Besar Negeri Sembilan
 Identiti Negeri-Sembilan
 Bendera Negeri-Sembilan
 Jata Negeri-Sembilan

Rujukan

Bendera Malaysia
Negeri Sembilan
Identiti Malaysia